En philosophe
Azt hivém, hogy életem,
   Philosoph módjára,
Csöndes daczczal végzem majd,
   Ha jutok fogytára.

Azt hivém: tört<ref>Töredés. A. J. jegyzete.</ref> dal lesz az,
   Mely derülten játszik,
Míg rájegyzi jámbor kéz:
   „A többi hiányzik.”

Most látom, hogy a mi volt,
   Eltűnt édes mámor;
„Vanitatum vanitas”
   Maga is a húmor''.

Nem marad Kómosz velem,
   Sem a szende múzsák,
Csak a húmor-nélküli
   Puszta nyomorúság. 

Megjegyzés

Versek